Tura (Rusija)
Tura (rus. Тура) – gyvenvietė Rusijoje, Krasnojarsko krašto centrinėje dalyje, prie Žemutinės Tunguskos ir Kočečiumo upių santakos. Iki 2007 m. buvo tuometinės Evenkijos autonominės apygardos sostine. 5,5 tūkst. gyventojų (2008 m.); rusai, evenkai, jakutai. Yra du oro uostai: vietiniams ir tolimesniems skrydžiams. Medienos apdirbimo pramonė. Yra krašto muziejus. Tura įkurta 1924 m. Turėjo miesto tipo gyvenvietės stausą, bet 2011 m. jis pakeistas į paprastos gyvenvietės.